text: 3F: Vi må følge med teknologien
  30 marts 2016 kl. 18.36
  Brancheformanden for 3F Transport erkender, at de chaufførløse lastbiler de er på vej. Men der vil fortsat være brug for chauffører, mener Jørgen Christensen.
  Uanset hvad så tegner det til, at fremtiden for lastbilbranchen den kommer til at se anderledes ud. Sådan lyder det fra Jørgen Christensen på spørgsmålet om hvad de førerløse lastbiler, kan komme til at betyde for branchen.
  -Det er jo lidt ærgerligt at se, at arbejdspladser de går tabt, men teknologien vinder frem og der må vi jo følge med , siger Jørgen Christensen til TV SYD.
  Jørgen Christensen håber dog fortsat, at der vil være brug for chauffører i fremtiden. Det er jo bl.a. chaufføren der står for at læsse af og på siger brancheformanden.
  